K I V O N A T 

Békés Megye Képviselő-testületének Békéscsabán 2006. február 3-án tartott ülése jegyzőkönyvéből

Tárgy: 	A Békés Megyei Önkormányzat 2006. évi költségvetése

Békés Megye Képviselő-testületének
a Békés Megyei Önkormányzat 2006. évi költségvetésről szóló 
2/2006.(II.03.).KT számú rendelete  

Békés Megye Képviselő-testülete a helyi önkormányzatokról szóló 1990.évi LXV. törvény 1.§ (6) b./ pontjában biztosított jogkörében, az Államháztartásról szóló, többször módosított 1992. évi XXXVIII. törvény 65. § - a és a Magyar Köztársaság 2006. évi költségvetéséről szóló 2005. évi CLIII. törvény alapján, a megyei közgyűlésre és annak bizottságaira, a megyei önkormányzati hivatalra, a megyei önkormányzat felügyelete alá tartozó intézményekre és társulásokra kiterjedő hatállyal az alábbi rendeletet alkotja:  
1. §

Az önkormányzat 2006. évi bevételeinek főösszege:

24.589.091 E Ft

1)	Az 2006. évi bevételek forrásonként az alábbiak szerint kerülnek meghatározásra:

                                                                                                                   Adatok E Ft-ban
Intézményi saját működési bevételek     
- fejlesztési célra    
 - működési célra                       	 
164.487 
2.633.620	
		
Felhalmozási és tőke jellegű bevételek		
- volt tanácsi vállalatok értékesítéséből átengedett bevétel 
- vagyon eladás 	12.000 
200.000	
		
Önkormányzatok sajátos működési bevétele		
- Illetékbevétel		
                fejlesztési célra	22.000	
                működési célra	1.978.000	
   - Személyi jövedelemadó		
                                                fejlesztési célra	148.503	
működési célra                                                 normatív módon	1.066.879 1.664.138	
 Önkormányzatok állami támogatása	 	
-  Normatív állami hozzájárulás 	3.044.536	
-  Normatív, kötött felhasználású támogatások	98.002	
-  Színház központi támogatása	298.200	
-  Címzett támogatás	1.316.014	
Átvett pénzeszközök		
-   Országos Egészségbiztosítási Pénztártól (OEP)  fejlesztési célra átvett pénzeszközök	126.436 	
-   Felhalmozási célra átvett pénzeszközök 	1.266.699	
-   Országos Egészségbiztosítási Pénztártól (OEP)   működési célra  átvett pénzeszközök	9.470.693	
-   Működési célra átvett pénzeszközök	245.445	
 Hitelek, értékpapírok 	 40.000	
Pénzforgalom nélküli bevételek		
-  Előző évi  fejlesztési célú pénzmaradvány	188.480	
-  Előző évi működési célú pénzmaradvány	604.959	
 B e v é t e l e k    f ő ö s s z e s e n                                                                     	 24.589.091	

2)	A Megyei Önkormányzat intézményeinek bevételei a rendelet 1. számú melléklete szerint alakulnak.

3)	Az 1. számú mellékletben meghatározott felügyeleti szervi támogatás tartalmazza az 1/a. számú melléklet szerinti - felhasználási kötöttséggel bíró - egyes közoktatási és szociális feladatok ellátására biztosított kiegészítő támogatást.
3)	
2. §

A Békés Megyei Önkormányzat  2006. évi kiadásainak főösszege:

 24.589.091 E Ft

1)	A Megyei Önkormányzat  2006. évi kiemelt kiadási előirányzatai:
	
                                                                                                  Adatok E Ft-ban
Személyi juttatások összege	10.229.700	
Munkaadókat terhelő járulékok összege	3.246.342	
Dologi kiadások összege	6.973.481	
Pénzeszközök átadása 
Fejlesztési célra 
Működési célra	 
56.500 
193.422	
Ellátottak pénzbeni juttatása	210.422	
Felújítási kiadások	65.750	
Felhalmozási kiadások	2.920.043	
Hitelek, értékpapírok kiadásai 
Pénzforgalom nélküli kiadások	23.275	
-	Fejlesztési céltartalék	419.051	
-	Működési céltartalék 
-	Alap- és vállalkozási tevékenység                 
közötti pénzforgalom nélküli kiadások	215.805 
35.300	
		
K i a d á s o k   f ő ö s s z e s e n	24.589.091	
2)	A kiemelt kiadási előirányzatok címenkénti, illetve intézményenkénti részletezését a rendelet 2. számú  melléklete tartalmazza.
	
3)	Az Önkormányzati Hivatalon keresztül megvalósuló pénzeszköz átadás 148.322 E Ft,  melynek részletezését a rendelet 3. számú melléklete tartalmazza.

4)	Az Önkormányzati Hivatalnál megtervezésre került fejlesztési és felhalmozási kiadások összege 2.741.004 E Ft. Az előirányzat feladatonkénti részletezését a rendelet 4. számú melléklete tartalmazza.

5)	A megyei intézmények 2006. évi felhalmozási kiadásainak összege 179.039 E Ft és a felújítási kiadások összege 65.750 E Ft. Az előirányzat feladatonkénti és intézményenkénti részletezését a rendelet 5/a és 5/b. számú  melléklete tartalmazza.

3. §

Békés Megye Képviselő-testülete 2006. évben az intézmények által ellátott feladatváltozások függvényében differenciált létszámcsökkentést rendel el, melynek intézményenkénti részletezése a 6. számú mellékletben található. 
 
Békés Megye Képviselő-testülete a felügyelete alá tartozó intézmények és az Önkormányzati Hivatal - a Hivatalnál a Képviselő-testületi tagokkal együtt - létszámát 2006. évre együttesen 5.178 főben a 6. számú mellékletben foglalt részletezettségnek megfelelően határozza meg.

4. §

1)	A 2005. évi költségvetési törvényről szóló 2004. évi CXXXV törvény 56. § (1) bekezdés értelmében a köztisztviselők jogállásáról szóló módosított 1992. évi XXIII. törvény 43. §-ának (1) bekezdésében foglalt illetményalap 2006. január 01-től 2006. március 31-ig 35.000 Ft. 

2)	A 2006. évi költségvetésről szóló 2005. évi CLIII törvény 59. § (1) b/ bekezdés értelmében a köztisztviselők jogállásáról szóló módosított 1992. évi XXIII. törvény 43. §-ának (1) bekezdésében foglalt illetményalap 2006. április 01-től 36.800,- Ft.

5.§

Békés Megye Képviselő-testülete az Önkormányzati Hivatal 2006. évi bevételének és kiadásának előirányzatát az intézmények felügyeleti szervi támogatásával együtt                                      
11.959.042 E Ft-ban határozza meg a 11. sz. mellékletben  meghatározott részletezettséggel. Az Önkormányzati Hivatal 2006. évi bevételi és kiadási előirányzatát az intézmények felügyeleti szervi támogatása nélkül 4.985.774 E Ft-ban határozza meg egyezően az 1. sz. és a 2. sz. mellékletben meghatározott előirányzattal.

6. §

Előirányzat módosítás a költségvetési intézmények hatáskörében

1)	Az önállóan gazdálkodó költségvetési intézmények saját előirányzat-módosítási hatáskörükben a bevételi és kiadási előirányzatuk főösszegét illetve a kiemelt előirányzatoknak a  felemelését az alábbi esetekben hajthatják végre
	
a)	a tervezett összelőirányzatot meghaladó többlet bevételéből a (4) - (5) bekezdésben foglaltakra figyelemmel
b)	pénzmaradványából a felügyeleti szerv jóváhagyását követően
c)	vállalkozási tartalékából.
	
2)	A kiemelt, illetve a felügyeleti szerv által meghatározott előirányzatokat az önállóan gazdálkodó költségvetési intézmény csak a felügyeleti szerv előírásai, illetve csak jogszabály szerint módosíthatja.

3)	Az (1) - (2) bekezdés szerinti előirányzat-módosítás felügyeleti szervi támogatási igénnyel nem járhat.

4)	A költségvetési szerv év közben a tervezett, illetve a módosított előirányzatát meghaladó többlet bevételéből az éves személyi juttatások és az azzal összefüggő munkaadókat terhelő járulékok előirányzatát legfeljebb
a) a többletbevétellel összefüggő feladat elvégzéséhez szükséges nem a személyi     juttatások körébe tartozó közvetlen és a közvetett kiadásoknak az adott     bevételéből történő teljesítése után fennmaradó összeg erejéig;
b) szerződés esetén az abban meghatározott összeggel emelheti fel.

5)	Nem emelhető a személyi juttatások előirányzata az alábbiakban megjelölt bevételek előirányzatot meghaladó többletéből:
	
1	az intézményi ellátás díja, az alkalmazottak térítése, a más költségvetési szerv dolgozója, vagy ellátottjai részére nyújtott szolgáltatás ellenértékéből
2	felhalmozási célú pénzeszköz átvételéből
3	a költségvetési intézmények helyiségei, eszközei tartós, vagy eseti bérbeadásának díjából
4	költségvetési szerv rendeltetésszerű működése során elhasználódott, illetőleg feleslegessé vált tárgyai értékesítésből befolyt bevétel
5	a dolgozó, hallgató, tanuló, stb. kártérítése
6	kötbér, bírság, kártérítés
7	a költségvetési intézmény számára meghatározott rendeltetéssel adott egyes pénzeszközök (pl.: adomány).
	
6)	A munkaadókat terhelő járulékok előirányzata - a személyi juttatások előirányzata átcsoportosításával összefüggő módosítások kivételével - csak abban az esetben csökkenthető, ha a költségvetési intézmény az éves fizetési kötelezettségnek eleget tud tenni.

7)	A költségvetési intézmények a dologi kiadások körében megtervezett részelőirányzatok között átcsoportosítást hajthatnak végre.

8)	A jóváhagyott kiemelt előirányzatokon belül a részelőirányzatoktól a költségvetési intézmény előirányzat-módosítás nélkül is eltérhet.

9)	Az intézmények az (1) bekezdésben meghatározott saját hatáskörben végrehajtott előirányzat módosításról a felügyeleti szerv felé történő tájékoztatási kötelezettségnek május 06-ig, augusztus 05-ig, november 07-ig illetve február 15-ig kell, hogy eleget tegyenek. A kiemelt előirányzatok közötti átcsoportosítást az előzőekkel azonos időpontokban kezdeményezhetik. 
	
7. §

Békés Megye Képviselő-testülete a felügyelete alá tartozó intézményeit - az Önkormányzati Hivatalon keresztül - központi pénzkezelési rendszerben finanszírozza. Ez a rendelkezés a két megyei kórházat nem érinti.

1)	Ennek értelmében, a Képviselő-testület által finanszírozási tervben meghatározott - munkabérrel, valamint a hozzákapcsolódó járulékokkal csökkentett - havi támogatási összeget az intézmények lehívhatják az Önkormányzati Hivatal költségvetési elszámolási számlájáról, amennyiben a saját számlájukon lévő bevételük nem fedezi a felmerült kiadást.
Azok az intézmények, amelyeknél viszont a havi támogatási összeg nem fedezi a munkabérnek és a járulékainak együttes havi összegét, minden hónapban a munkabér fizetést megelőzően 3 nappal kötelesek a hiányzó fedezetet önkormányzatunk költségvetési elszámolási számlájára beutalni.

2)	Az intézmények a számukra meghatározott havi támogatási összeget hetente egy alkalommal a hét harmadik munkanapján hívhatják le az Önkormányzati Hivatal költségvetési elszámolási számlájáról.
	
3)	Az Önkormányzati Hivatal intézményenként nyilvántartja az adott hónapban fel nem használt támogatási keretet.

4)	A Képviselő-testület felhatalmazza Önkormányzati Hivatalát, hogy az ideiglenesen szabad forrásokat hozam elérése érdekében fektesse be. Az ebből származó bevételt a Képviselő-testület az intézmények között póttámogatásként - a költségvetés módosításának időpontjában - az alábbiak szerint szétosztja.

1	Az adott időszakban intézményenként kimutatott havi keretmaradvány után, az Önkormányzati Hivatal által az adott időszakban elért átlagos kamatláb szerint számolt póttámogatás illeti meg az intézményeket.

2	Amennyiben az intézmény olyan írásos jelzéssel él az Önkormányzati Hivatal felé, hogy nagyobb összegű (1 M Ft-on felüli) átvett vagy pályázaton nyert pénzeszközeit csak bizonyos idő elteltével kívánja felhasználni, és azt beutalja a költségvetési elszámolási számlára, akkor  erre a meghatározott időre a Képviselő-testület, az ekkor elérhető kamatnak megfelelő összegű póttámogatásban részesíti az ilyen jelzéssel élő intézményét.
8. §

1)	Békés Megye Képviselő-testülete a 12.sz. mellékletben foglaltak alapján 2006. évre a működési célú bevételeket 21.104.472 E Ft-ban, a fejlesztési célú bevételeket 3.484.619 E Ft-ban határozza meg. A 2006. évi működési célú valamint fejlesztési célú kiadásokat ugyanekkora összegben állapítja meg. 
	
2)	Békés Megye Képviselő-testülete a 2007. évi költségvetés bevételi és kiadási előirányzatok irányszámait 23.978.784 E Ft-tal, a 2008. évi költségvetés bevételi és kiadási előirányzatok irányszámait 24.393.895 E Ft-tal a 7. sz. melléklet szerint tudomásul veszi.

3)	 Békés Megye Képviselő-testülete által vállalt hosszú távú kötelezettségek a 8. sz. melléklet szerint alakulnak.
	
9.§

A megyei intézmények 2006. évre vonatkozó élelmezési nyersanyag-normái a 10. számú mellékletben foglaltak alapján alkalmazhatók.

10.§

Békés Megye Képviselő-testülete a 2006. év várható bevételi és kiadási előirányzatainak teljesüléséről szóló előirányzat felhasználási ütemtervet mind a bevételi mind a kiadási főösszeget tekintve a 9. sz. mellékletben foglaltak alapján - egyezően a költségvetési rendelet 1. sz. és 2. sz. mellékletével -   24.589.091 E Ft-tal  jóváhagyja.

11. §

Az 2005. évi  CLIII. törvény 19. §-a (5) bekezdésének megfelelően Békéscsaba Megyei Jogú Város és  Békés Megye Önkormányzatának illetékes vezetői által - a Megyei Illetékhivatal működési költségeinek viselése tárgyában - aláírt megállapodást a Képviselő-testület a 13. számú mellékletnek megfelelően jóváhagyja.

Z Á R Ó    R E N D E L K E Z É S E K

12. §

1)	Békés  Megye  Képviselő-testülete  úgy rendelkezik, hogy az intézményeknél  jutalom kifizetésére a hivatallal történő előzetes forrásegyeztetés után kerülhet sor. Az intézményvezetők a dolgozók részére történő jutalom fizetési szándékukat  évente két alkalommal május 15-25. valamint november 15-25. közötti időszakban jelezhetik.

2)	Békés Megye Képviselő-testülete elrendeli, hogy az intézmények által nyújtott nem normatív, céljellegű fejlesztési támogatásokról az Államháztartásról szóló többször módosított 1992. évi XXXVIII. törvény 15/A §-ában foglalt adatokról azok közzététele érdekében az intézményvezetők kötelesek minden hónap 25. napjáig tájékoztatást adni a Megyei Önkormányzati Hivatalnak.  

3)	Békés Megye Képviselő-testülete elrendeli, hogy az intézmények által megkötött 5 M Ft-ot elérő vagy azt meghaladó szerződésekről az Államháztartási törvény 15/B
4)	§-ában előírt kötelezettség teljesítése érdekében az intézményvezetők minden hónap 25. napjáig tájékoztatást adjanak a Megyei Önkormányzati Hivatalnak. 

5)	Békés Megye Képviselő-testülete 2006. évre 100 M Ft pályázati saját erő alap képzését rendeli el a következők szerinti felhasználási kötöttséggel.
	
-	50 M Ft működési célú pályázatok saját erő szükségletére használható fel. 
	Ezen összegből 2,4 M Ft a Dél Alföldi Regionális Fejlesztési Tanács által meghirdetett Idegenforgalmi fejlesztések keretében kiírt marketing eszközök fejlesztését szolgáló 8 M Ft összköltségű pályázat saját erejeként használható fel.
-	50 M Ft felhalmozási célú pályázatok saját erő szükségletére használható fel. Ezen összegből 28 M Ft a rendelet 4. számú mellékletében a 13-17 soron szereplő feladatok pályázati saját erejét biztosítja. 

A fennmaradó pályázati saját erő alap felosztása az intézmények által év közben benyújtott egyedi igények elbírálása alapján történik. 

13. §

1)	E rendelet kihirdetése napján lép hatályba.

2)	A költségvetés végrehajtásáról - az Önkormányzati Hivatal számára meghatározott előirányzatok felhasználásáról - a Képviselő-testület Elnöke az Önkormányzati Hivatal útján gondoskodik.

3)	Békés Megye Képviselő-testülete felhatalmazza elnökét, az évközben kapott póttámogatások és terven felüli átvett pénzeszközök (pályázaton nyert források) nyilvántartásba vételére és cél szerinti felhasználására. Az ezzel kapcsolatos előirányzat változásokat a soros költségvetési rendelet módosításkor azon át kell vezetni.

Békéscsaba, 2006. február

Kmf.

                         Varga Zoltán  sk.                                                               Dr. Biri István sk.
                                 elnök                                                                                   főjegyző

A kivonat hiteléül: